
ROMÂNIA







        Se aprobă
JUDEŢUL TIMIŞ 






         PRIMAR,
MUNICIPIUL TIMIŞOARA



                Dr. Ing. GHEORGHE CIUHANDU
DIRECŢIA DRUMURI ŞI TRANSPORTURI

SERVICIUL REGLEMENTĂRI TRANSPORTURI URBANE

BIROUL TRANSPORT
NR. SC2010-16153/06.07.2010
R E F E R A T 

privind rectificarea indicatorilor tehnico-economici prevăzuţi în Anexa la H.C.L. nr. 469/15.12.2009 privind aprobarea Studiului de Fezabilitate pentru "Reabilitare linii de tramvai şi modernizare trame stradale pe strada Ardealul - Timişoara"
Prin H.C.L. nr. 469/15.12.2009 s-a aprobat Studiul de Fezabilitate pentru Reabilitarea liniilor de tramvai şi modernizarea tramelor stradale pe strada Ardealul din Timişoara conform proiectului nr. 50011/081/8/2009 întocmit de către S.C. IPROTIM S.A. precum şi indicatorii tehnico-economici ai acestuia.
Acest studiu de fezabilitate s-a realizat având la bază şi Hotărârea Consiliului Local nr. 484/18.12.2007 privind aprobarea Studiului "Vision Timişoara 2030 - suport la dezvoltarea unui concept durabil pentru infrastructura oraşului Timişoara", elaborat de Primăria Municipiului Timişoara în colaborare cu Institutul "Politehnica" Timişoara şi Institutul Fraunhofer IPA Stuttgart, implicând fluidizarea circulaţiei rutiere prin amenajarea de noi intersecţii semaforizate, spaţii verzi, trotuare, noi piste de biciclişti, accese auto la proprietăţi precum şi lărgirea părţii carosabile a drumurilor (transformarea acestora pe anumite tronsoane, în 4 benzi de circulaţie comparativ cu 2 câte sunt actual).
Obiectivul proiectului propus este realizarea unui plan de dezvoltare inovativ şi durabil pentru Timişoara, care să aibă în vedere integrarea tuturor tipurilor de trafic, precum şi a spaţiului public, pentru a crea condiţiile necesare asigurării unui transport de calitate şi care să permită materializarea ţintelor descrise în planul de dezvoltare strategică a municipiului Timişoara.

Pe traseul care urmează a fi modernizat (Str. Ardealul) este prevăzută linie cale dublă în carosabil, cu 4 benzi de circulaţie, amplasată central pe stradă cu stâlpii reţelei de contact amplasaţi în mijloc între linii. Traficul rutier este prevăzut cu o bandă de viraj la stânga în dreptul străzii Rahova, amenajându-se o intersecţie giratorie în jurul parcului Petöfi Şándor. Lucrările de modernizare includ drumurile, trotuarele, pistele de biciclişti, semaforizările de intersecţii, pasajele, viaductele, iluminatul stradal, lucrările la reţele tehnico-edilitare (apă, canal, gaz). 
Datorită unei erori materiale de dactilografiere, valoarea totală a investiţiei prevăzută în  indicatorii tehnico-economici aprobaţi de Consiliul Local al Municipiului Timişoara prin H.C.L. nr. 469/15.12.2009 nu corespunde devizului general prezentat în proiectul nr. 50011/081/8/2009.
Având în vedere cele prezentate precum şi majorarea taxei pe valoare adăugată, propunem rectificarea indicatorilor tehnico-economici prevăzuţi în Anexa la H.C.L. nr. 469/15.12.2009 privind aprobarea Studiului de Fezabilitate pentru "Reabilitare linii de tramvai şi modernizare trame stradale pe strada Ardealul - Timişoara", conform Anexei.

